## Rješenje Agencije za zaštitu tržišnog natjecanja Klasa: UP/I 030-02/98-01/74 od 26

### NN 92/1999 (13.9.1999.), Rješenje Agencije za zaštitu tržišnog natjecanja Klasa: UP/I 030-02/98-01/74 od 26

# AGENCIJA ZA ZAŠTITU TRŽIŠNOG NATJECANJA

Na temelju članka 24. Zakona o zaštiti tržišnog natjecanja ("Narodne
novine", broj 48/95, 52/97 i 89/98), u upravnoj stvari ocjene koncentracije
poduzetnika, po prijavi koju je podnio poduzetnik Privredna banka Zagreb
d.d., sa sjedištem u Zagrebu, Račkoga 6, zastupan po članovima Uprave g.
Ivanu Kroli i g. Franji Filipoviću, u predmetu koncentracije poduzetnika
Privredne banke Zagreb d.d. i Laguna banke d.d., sa sjedištem u Poreču,
Prvomajska 4a, zastupane po predsjednici Uprave Zdravki Cukon, temeljem
odluke Savjeta Agencije za zaštitu tržišnog natjecanja, donesene na 25.
sjednici 9. ožujka 1999. (članak 30. stavak 2. točka 3. i stavak 3. Zakona
o zaštiti tržišnog natjecanja), ravnateljica Agencije za zaštitu tržišnog
natjecanja donosi sljedeće

## RJEŠENJE

I. Ocjenjuje se kao dopuštena koncentracija poduzetnika nastala stjecanjem
dionica u visini 100% temeljnog kapitala Laguna banke d.d., sa sjedištem
u Poreču, Prvomajska 4a, od strane poduzetnika Privredne banke Zagreb d.d.,
sa sjedištem u Zagrebu, Račkoga 6.

II. Koncentracija poduzetnika iz točke I. izreke ovoga rješenja upisuje
se u Upisnik o koncentracijama.

III. Obvezuju se sudionici koncentracije iz točke I. izreke, kao i s
njima povezana društva, da Agenciji za zaštitu tržišnog natjecanja dostavljaju
obavijesti o svakom stjecanju udjela u drugim poduzetnicima, kao i povećanju
naknada i provizija za bankarske usluge.

Rok izvršenja: najkasnije 30 dana prije namjeravanog stjecanja - trajno.

IV. Ovo rješenje bit će objavljeno u "Narodnim novinama".

Obrazloženje

1. Na poziv Agencije za zaštitu tržišnog natjecanja (dalje: Agencija)
od 15. rujna 1998. i 2. prosinca 1998. poduzetnik Privredna banka Zagreb
d.d., sa sjedištem u Zagrebu, Račkoga 6, zastupan po članovima Uprave g.
Ivanu Kroli i g. Franji Filipoviću (dalje: podnositelj prijave/PBZ d.d.
Zagreb), podnio je Agenciji dopisom od 30. rujna 1998., te dopunom od 10.
prosinca 1998. prijavu koncentracije poduzetnika nastalu stjecanjem dionica
u visini 100% temeljnog kapitala u Laguna banci d.d., sa sjedištem u Poreču,
Prvomajska 4a, zastupanog po predsjednici Uprave gđi. Zdravki Cukon (dalje:
LAGUNA BANKA d.d. Poreč), od strane podnositelja prijave - PBZ d.d. Zagreb.

Utvrđeno je da je podnositelj prijave - PBZ d.d. Zagreb dopunom prijave
koncentracije od 10. prosinca 1998. dostavio sve podatke propisane člankom
7. Pravilnika o načinu vođenja Upisnika o koncentracijama ("Narodne novine",
broj 30/97; dalje: Pravilnik), a radi ocjene i upisa u Upisnik o koncentracijama,
sukladno članku 22. i članku 23. stavku 1. Zakona o zaštiti tržišnog natjecanja
("Narodne novine", broj 48/95, 52/97 i 89/98; dalje: ZZTN), te se taj datum
smatra danom podnošenja prijave koncentracije.

2. U postupku ocjene prijavljene koncentracije utvrđene su sljedeće
činjenice:

a) Pravni temelj koncentracije jesu:

aa) Ugovor o namirenju tražbine i stjecanju dionica koji je sklopljen
28. rujna 1998. u Zagrebu između poduzetnika PBZ d.d. Zagreb, zastupanog
po članovima Uprave g. Ivanu Kroli i g. Franji Filipoviću, i poduzetnika
PLAVA LAGUNA d.d., sa sjedištem u Poreču, Rade Končara 12, zastupanog po
direktoru Uprave g. Đeniu Radiću.

Predmet ugovora bilo je namirenje tražbine PBZ d.d. Zagreb koja proizlazi
iz Ugovora o dugoročnom kreditu sa valutnom klauzulom broj: 550120-16241
koji je sklopljen 17. travnja 1996., te Dodatka rečenom Ugovoru koji je
sklopljen 11. lipnja 1996., a kojim je PBZ d.d. Zagreb odobrila povećanje
okvira odobrenog kredita. Rečeni Ugovor i Dodatak ugovoru sklopljeni su
između poduzetnika PBZ d.d. Zagreb i PLAVE LAGUNE d.d. Poreč.

Ugovorne strane su na dan 31. kolovoza 1998. utvrdile da je stanje dospjelih
i nedospjelih tražbina temeljem rečenog Ugovora i Dodatka Ugovoru poduzetnika
PBZ d.d. Zagreb prema PLAVOJ LAGUNI d.d. Poreč iznosio 10.823.020,44 kuna.

Slijedom iznijetog, poduzetnik PLAVA LAGUNA d.d. Poreč je u zamjenu
za namirenje tražbine prema PBZ d.d. Zagreb, a kao dotadašnji imatelj dionica
LAGUNA BANKE d.d. Poreč prenio banci dionice LAGUNA BANKE d.d. Poreč, a
PBZ d.d. Zagreb preuzeo od PLAVE LAGUNE d.d. Poreč 2.500 redovnih dionica
LAGUNA BANKE d.d. Poreč, koje glase na ime, svaka dionica nominalnog iznosa
od 3.700,00 kuna, odnosno ukupnog nominalnog iznosa od 9.250.000,00 kuna.

Preuzete dionice čine 16,66% udjela u temeljnom kapitalu LAGUNA BANKE
d.d. Poreč.

bb) Ugovor o namirenju tražbine i stjecanju dionica koji je sklopljen
28. rujna 1998. u Zagrebu između poduzetnika PBZ d.d. Zagreb, zastupanog
po članovima Uprave g. Ivanu Kroli i g. Franji Filipoviću, i LAGUNE NOVIGRAD
d.d., sa sjedištem u Novigradu, Škverska bb, zastupanog po direktoru Uprave
g. Željku Rakamariću.

Predmet ugovora bilo je namirenje tražbine PBZ d.d. Zagreb koja proizlazi
iz Ugovora o dugoročnom kreditu za trajna obrtna sredstva broj: 550121-16239.
Rečeni Ugovor sklopljen je između poduzetnika PBZ d.d. Zagreb i LAGUNE
NOVIGRAD d.d. Novigrad.

Ugovorne strane su na dan 31. kolovoza 1998. utvrdile da je stanje dospjelih
i nedospjelih tražbina temeljem rečenog Ugovora poduzetnika PBZ d.d. Zagreb
prema LAGUNA NOVIGRADU d.d. Novigrad iznosio 4.466.767,65 kuna.

Slijedom iznijetog, poduzetnik LAGUNA NOVIGRAD d.d. Novigrad je u zamjenu
za namirenje tražbine prema PBZ d.d. Zagreb, a kao dotadašnji imatelj dionica
LAGUNA BANKE d.d. Poreč prenio banci dionice LAGUNA BANKE d.d. Poreč, a
PBZ d.d. Zagreb je preuzeo od LAGUNE NOVIGRAD d.d. Novigrad 850 dionica,
svake nominalnog iznosa 3.700,00 kuna, odnosno ukupnog nominalnog iznosa
3.145.000,00 kuna.

Preuzete dionice čine 6,67% udjela u temeljnom kapitalu LAGUNA BANKE
d.d. Novigrad.

cc) Ugovor o namirenju tražbine i stjecanju dionica koji je sklopljen
28. rujna 1998. u Zagrebu između poduzetnika PBZ d.d. Zagreb, zastupanog
po članovima Uprave g. Ivanu Kroli i g. Franji Filipoviću, i poduzetnika
ANITA d.d., sa sjedištem u Vrsaru, Vrsar bb, zastupanog po direktoru Uprave
g. Jerku Žaji.

Predmet ugovora bilo je namirenje tražbine PBZ d.d. Zagreb koja proizlazi
iz Ugovora o dugoročnom kreditu s valutnom klauzulom broj: 550120-16240
koji je sklopljen 17. travnja 1996., te Dodataka ugovoru I i II od 11.
lipnja 1996. i 11. prosinca 1996. Rečeni ugovori sklopljeni su između poduzetnika
PBZ d.d. Zagreb i ANITA d.d. Vrsar.

Ugovorne strane su na dan 31. kolovoza 1998. utvrdile da je stanje dospjelih
i nedospjelih tražbina temeljem rečenog Ugovora i Dodataka I i II poduzetnika
PBZ d.d. Zagreb prema ANITI d.d. Vrsar iznosio 4.357.200,39 kuna.

Slijedom iznijetog poduzetnik ANITA d.d. Vrsar je u zamjenu za namirenje
tražbine prema PBZ d.d. Zagreb, a kao dotadašnji imatelj dionica LAGUNA
BANKE d.d. Poreč prenio banci dionice LAGUNA BANKE d.d. Poreč, a PBZ d.d.
Zagreb je preuzeo od ANITE d.d. Vrsar 1.000 dionica, svake nominalnog iznosa
3.700,00 kuna odnosno ukupnog nominalnog iznosa od 3.700.000,00 kuna.

Preuzete dionice čine 6,66% udjela u temeljnom kapitalu LAGUNA BANKE
d.d. Poreč.

dd) Ugovor o namirenju tražbine i stjecanju dionica koji je sklopljen
28. rujna 1998. u Zagrebu između poduzetnika PBZ d.d. Zagreb, zastupnog
po članovima Uprave g. Nediljku Matiću i g. Franji Filipoviću, i poduzetnika
AGROLAGUNA d.d., sa sjedištem u Poreču, Vukovarska 19, zastupanog po predsjedniku
uprave g. Vladimiru Milanoviću.

Predmet ugovora bilo je namirenje tražbine PBZ d.d. Zagreb koja proizlazi
iz Ugovora o dugoročnom kreditu s valutnom klauzulom broj: 550111-16406
koji je sklopljen 30. prosinca 1997. Rečeni Ugovor sklopljen je između
poduzetnika PBZ d.d. Zagreb i AGROLAGUNE d.d. Poreč.

Ugovorne strane su na dan 31. kolovoza 1998. utvrdile da je stanje dospjelih
i nedospjelih tražbina temeljem rečenog Ugovora poduzetnika PBZ d.d. Zagreb
i AGROLAGUNE d.d. Poreč iznosio 1.202.133,10 kuna. Slijedom iznijetog,
poduzetnik AGROLAGUNA d.d. Poreč je u zamjenu za namirenje tražbine prema
PBZ d.d. Zagreb, a kao dotadašnji imatelj dionica LAGUNA BANKE d.d. Poreč
prenio banci dionice LAGUNA BANKE d.d. Poreč, a PBZ d.d. Zagreb je preuzeo
od AGROLAGUNE d.d. Poreč 300 osnivačkih dionica, svaka nominalnog iznosa
3.700,00 kuna, odnosno ukupnog nominalnog iznosa od 1.110.000,00 kuna.

Preuzete dionice čine 2,00% udjela u temeljnom kapitalu LAGUNA BANKE
d.d. Poreč.

ee) Ugovor o namirenju tražbine i stjecanju dionica koji je sklopljen
28. rujna 1998. u Zagrebu između poduzetnika PBZ d.d. Zagreb, zastupanog
po članovima Uprave g. Ivanu Kroli i g. Nediljku Matiću, te poduzetnika
LAGUNA COMMERCE d.d., sa sjedištem u Poreču, Matije Vlašića 20, zastupanog
po direktoru Uprave g. Klaudiu Beakoviću.

Predmet ugovora bilo je namirenje tražbine PBZ d.d. Zagreb koja proizlazi
iz Ugovora o dugoročnom kreditu broj: 550130-16243 koji je sklopljen 29.
travnja 1996. i Dodatka I rečenom Ugovoru od 15. travnja 1997. Rečeni Ugovor
i Dodatak I sklopljeni su između poduzetnika PBZ d.d. Zagreb i LAGUNA COMMERCE
d.d. Poreč.

Ugovorne strane su na dan 31. kolovoza 1998. utvrdile da je stanje dospjelih
i nedospjelih tražbina temeljem rečenog Ugovora i Dodatka I poduzetnika
PBZ d.d. Zagreb prema LAGUNI COMMERCE d.d. Poreč iznosio 3.849.900,11 kuna.

Slijedom iznijetog, poduzetnik LAGUNA COMMERCE d.d. Poreč je u zamjenu
za namirenje tražbine prema PBZ d.d. Zagreb, a kao dotadašnji imatelj dionica
LAGUNA BANKE d.d. Poreč prenio banci dionice LAGUNA BANKE d.d. Poreč, a
PBZ d.d. Zagreb je preuzeo od LAGUNA COMMERCA d.d. Poreč 850 osnivačkih
dionica koje glase na ime, svake nominalnog iznosa od 3.700,00 kuna, odnosno
ukupnog nominalnog iznosa od 3.145.000,00 kuna.

Preuzete dionice čine 5,67% udjela u temeljnom kapitalu LAGUNA BANKE
d.d. Poreč.

b) Pravni temelj stjecanja prevladavajućeg utjecaja koji ima podnositelj
prijave PBZ d.d. Zagreb u poduzetniku LAGUNA BANKA d.d. Poreč:

- Temeljem rješenja HRVATSKE NARODNE BANKE broj: Z.br. 479/98 od 26.
kolovoza 1998. izdana je suglasnost PBZ d.d. Zagreb za stjecanje 36,7%,
odnosno 5.500 dionica serije "A" s pravom glasa u Skupštini LAGUNA BANKE
d.d. Poreč kako bi poduzetnici PLAVA LAGUNA d.d. Poreč, LAGUNA NOVIGRAD
d.d. Novigrad, ANITA d.d. Vrsar, LAGUNA COMMERCE d.d. Poreč i AGROLAGUNA
d.d. Poreč podmirili svoje kreditne obveze prema PBZ d.d. Zagreb i omogućili
PBZ d.d. Zagreb da na ovaj način naplati svoje potraživanje.

Sukladno rješenju Hrvatske narodne banke, zaključeni su 28. rujna 1998.
Ugovori o namirenju tražbine i stjecanju dionica rečenih osnivača LAGUNA
BANKE d.d. Poreč od strane PBZ d.d. Zagreb koja je sada imatelj 15.000
dionica u temeljnom kapitalu LAGUNA BANKE d.d. Poreč, što iznosi 55.500.000,00
kuna, odnosno 100%.

c) Ukupni godišnji promet sudionika koncentracije u obračunskom razdoblju
koje je prethodilo koncentraciji (prema godišnjim financijskim izvješćima
sudionika koncentracije za 1997. godinu) iznosi:

|  |
| --- |
| **Sudionik                                                            Ukupni godišnji promet sudionika**   **koncentracije                                               koncentracije u godini koja je prethodila**   **nastanku koncentracije (1997.)** |

        PBZ d.d.                                                                           1,625,300,000.00
kn\*
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

        Laguna                                                                                  11,961,300.00
kn\*\*
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

        Ukupno                                                                                 1,637,261,300.00
kn
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* i \*\* Ukupan promet PBZ d.d. Zagreb i Laguna banke d.d. Poreč utvrđuje
se u visini od 1/10 ukupne aktive u godini koja je prethodila koncentraciji,
te se taj iznos nalazi u gornjoj tabeli.

Sukladno odredbi članka 22. stavka 1. točke 1. ZZTN, s obzirom na ukupni
godišnji promet sudionika koncentracije ostvaren u godini koja je prethodila
nastanku koncentracije (1997. godina) koji iznosi 1,637,261,300.00 kn nastala
je koncentracija poduzetnika koja podliježe obveznoj prijavi radi ocjene
i upisa u Upisnik o koncentracijama.

d) Tržište ili dio tržišta na kojem djeluje tržišna snaga sudionika
koncentracije, u smislu odredaba članka 19. ZZTN (dalje: mjerodavno tržište)
u konkretnom je slučaju utvrđeno kao djelatnost komercijalnog bankovnog
poslovanja na bankarskom tržištu Primorsko-goranske i Istarske županije.

S obzirom da specificirani statistički podaci za navedeni dio tržišta
komercijalnog poslovanja ne postoje, Agencija je uzela u obradu cjelokupno
tržište komercijalnog bankovnog poslovanja Republike Hrvatske.

aa) Položaj PBZ d.d. Zagreb i LAGUNA BANKE d.d. Poreč na tržištu komercijalnog
bankarstva RH - 1997:

*aaa) prema ukupnoj aktivi:*

|  |
| --- |
| **Red. br.  Ime banke                                   Visina aktive                                     1/10 aktive** |

          1          PBZ d.d.                                  16,253,000,000.00
                            1,625,300,000.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          2          Laguna                                         119,613,000.00
                                  11,961,300.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          3          Ukupno PBZ d.d.
                      i Laguna                                  16,372,613,000.00
                             1,637,261,300.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          4         Ostali                                       77,752,025,000.00
                              7,775,202,500.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          5         Ukupno u RH                          94,124,638,000.00
                              9,412,463,800.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Udio u      Red. br.  Ime banke                                      1/10 aktive                                     1/10 uk. aktive** |

          1         PBZ d.d.                                       1,625,300,000.00
                                  17.27%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          2         Laguna                                              11,961,300.00
                                    0.13%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          3         Ukupno PBZ d.d.
                     i Laguna                                       1,637,261,300.00
                                 17.40%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          4         Ostali                                           7,775,202,500.00
                                  82.60%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          5         Ukupno u RH                              9,412,463,800.00
                                100.00%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*bbb) prema visini ukupnog prihoda:*

|  |
| --- |
| **Red. br.    Ime banke                                   Prihod '97.                                        Udio u** **uk.**                                                                                                                                     **prihodu '97.** |

           1          PBZ d.d.                                   1,317,927,000.00
                                    13.68%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          2           Laguna
11,074,000.00                                       0.11%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

           3          Ukupno PBZ d.d.
                        i Laguna                                  1,329,001,000.00
                                   13.79%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

           4           Ostali                                     8,304,404,000.00
                                    86.21%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

           5          Ukupno u RH                         9,633,405,000.00
100.00%
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e) Podnositelj prijave PBZ d.d. Zagreb koncentraciju obrazlaže sljedećim
pravnim i gospodarskim razlozima:

U izvješću uprave PBZ d.d. Zagreb od 28. rujna 1998. podnositelj prijave
navodi da je PBZ d.d. Zagreb zajedno s PLAVOM LAGUNOM d.d. Poreč, ANITOM
d.d. Vrsar, LAGUNOM NOVIGRAD d.d. Novigrad, AGROLAGUNOM d.d. Poreč i LAGUNOM
COMMERCE d.d. Poreč osnovala 1995. godine banku kćer, LAGUNA BANKU d.d.
Poreč. PBZ d.d. Zagreb kao dio osnivačkog kapitala unijela je u LAGUNA
BANKU d.d. Poreč poslovni prostor Podružnice PBZ d.d. u Poreču, a s LAGUNA
BANKOM d.d. Poreč radni odnos zasnovali su djelatnici Podružnice PBZ d.d.
u Poreču.

Osnivanjem LAGUNA BANKE d.d. Poreč prestala je s radom Podružnica PBZ
d.d. u Poreču.

LAGUNA BANKA d.d. Poreč pružala je samo dio bankarskih usluga gospodarstvu
Istre i to zbog nedovoljne kadrovske ekipiranosti i ovlaštenja u poslovanju
te veličine kreditnog potencijala, a u vrijeme sanacije PBZ d.d. Zagreb
pružala je bankarske usluge prijašnjim komitentima PBZ d.d. Zagreb, a posebno
pravnim i fizičkim osobama koje su se bavile turističkom djelatnošću na
području Istre, kao i komitentima koji se bave djelatnostima vezanim uz
inozemno tržište.

PBZ d.d. Zagreb je i prije stjecanja dionica LAGUNA BANKE d.d. Poreč
temeljem rečenih Ugovora o namirenju tražbine i stjecanju dionica od navedenih
osnivača LAGUNA BANKE d.d. Poreč, bila imatelj 9.500 dionica LAGUNA BANKE
d.d. Poreč ukupnog nominalnog iznosa 35.150.000,00 kn, što je iznosilo
63,33% udjela u temeljnom kapitalu LAGUNA BANKE d.d. Poreč.

Nadalje, PBZ d.d. Zagreb bila je dioničar LAGUNA COMMERCE d.d. Poreč
ali je temeljem Ugovora o prijenosu dionica, sklopljenog 21. travnja 1998.
godine u Zagrebu, prenijela 4.211 dionica dioničkog društva LAGUNA COMMERCE
d.d. Poreč na Republički fond mirovinskog i invalidskog osiguranja radnika
Hrvatske, Republički fond mirovinskog i invalidskog osiguranja individualnih
poljoprivrednika Hrvatske te Republički fond mirovinskog i invalidskog
osiguranja samostalnih privrednika Hrvatske, te time prestala biti dioničar
LAGUNA COMMERCE d.d. Poreč.

Sklapanjem Ugovora o namirenju tražbina i stjecanju dionica od 28. rujna
1998. godine poduzetnici PLAVA LAGUNA d.d. Poreč, LAGUNA NOVIGRAD d.d.
Novigrad, ANITA d.d. Vrsar, LAGUNA COMMERCE d.d. Poreč i AGROLAGUNA d.d.
Poreč podmirili su kreditne obveze prema PBZ d.d. Zagreb prijenosom ukupno
36,7% dionica LAGUNA BANKE d.d. Poreč, ukupnog nominalnog iznosa 20.350.000,00
kn.

PBZ d.d. Zagreb u dopuni izvješća navodi da potrošači odnosno korisnici
usluga LAGUNA BANKE d.d. Poreč u saznanju da je PBZ d.d. Zagreb 100 postotni
imatelj dionica LAGUNA BANKE d.d. Poreč mogu imati veće povjerenje u LAGUNA
BANKU d.d. Poreč, a što može utjecati na pružanje kvalitetnijih usluga
potrošačima odnosno korisnicima usluga LAGUNA BANKE d.d. Poreč.

U izvješću se također navodi da je Hrvatska narodna banka 26. kolovoza
1998. dala suglasnost PBZ d.d. Zagreb za stjecanje 36,7% dionica LAGUNA
BANKE d.d. Poreč, a u cilju naplate potraživanja od rečenih dioničara.

f) S obzirom na broj zaposlenih u poduzetnicima sudionicima koncentracije
stanje na dan 31. kolovoza 1998. je bilo sljedeće:

- PBZ d.d. Zagreb: 3453 zaposlenika

- LAGUNA BANKA d.d. Poreč 77 zaposlenika

g) Istraživanja i ulaganja u razvoj provedena u poduzetnicima sudionicima
koncentracije su sljedeća:

U LAGUNA BANCI d.d. Poreč nije bilo nikakvih istraživanja i ulaganja
u razvoj.

Dana 20. siječnja 1998. Državna agencija za osiguranje štednih uloga
i sanaciju banaka donijela je odluku o dokapitalizaciji PBZ d.d. Zagreb
u iznosu od 1.463.000.000,00 kuna.

h) Struktura vlasništva nakon koncentracije u poduzetniku u kojem se
stječe prevladavajući utjecaj:

Udio u temeljnom kapitalu LAGUNA BANKE d.d. Poreč je sljedeći:

PBZ d.d. Zagreb - 100,00%

i) Udjel u tržištu sudionika koncentracije i nakon provedene koncentracije
poduzetnika koji stječe prevladavajući utjecaj:

Početkom rada LAGUNA BANKE d.d. Poreč, poslovna jedinica 18, Poreč,
PBZ d.d. Zagreb, prestaje s radom. Tako je LAGUNA BANKA d.d. Poreč preuzela
dio tržišta koje je u okviru svog poslovanja obavljala i pokrivala PJ Poreč
PBZ d.d. Zagreb, a PBZ d.d. Zagreb je za toliki dio smanjila svoj obim
poslovanja na predmetnom tržištu.

Osnivanjem LAGUNA BANKE d.d. Poreč PBZ d.d. Zagreb nije napravila značajniji
pomak na bankarskom mjerodavnom tržištu i izgubila je svoju prepoznatljivost.

j) Vlastita mreža distribucije:

PBZ d.d. Zagreb ima 15 podružnica, 81 poslovnicu te 64 ispostave na
području Republike Hrvatske.

Na mjerodavnom tržištu poslovnu mrežu PBZ d.d. Zagreb čine podružnica
Rijeka, te sljedeće poslovnice: Kod kazališta, Kolodvor, Kosi toranj, Marinići,
Omišalj, Opatija i Rupe.

Poslovnu mrežu LAGUNA BANKE d.d. Poreč čine poslovnica u Poreču, te
ispostave: Trg slobode, Lacop, Kaštelir i Zelena laguna, kao i poslovnice
u Rovinju, Umagu i Novigradu.

k) Popis drugih poduzetnika na mjerodavnom tržištu u kojima poduzetnici
sudionici koncentracije svaki pojedinačno ili skupno imaju 10% ili više
prava glasa ili udjela u temeljnom kapitalu:

Po zahtjevu podnositelja prijave, podaci izuzeti od objavljivanja.\*

3. Razmatrajući iznijete činjenice vezane uz ocjenjivanje prijavljene
koncentracije poduzetnika, Savjet za zaštitu tržišnog natjecanja, sukladno
svojim ovlastima iz članka 30. stavka 2. točke 3. ZZTN, na 25. sjednici
9. ožujka 1999. ocijenio je:

a) Sukladno odredbi članka 22. stavka 1. točke 1. ZZTN, s obzirom na
ukupni godišnji promet sudionika koncentracije ostvaren pružanjem usluga
u godini koja je prethodila nastanku koncentracije (1997. godina) koja
iznosi 16.372.613.000,00 kuna nastala je koncentracija poduzetnika koja
podliježe obveznoj prijavi radi ocjene i upisa u Upisnik o koncentracijama.

b) Koncentracija je ocijenjena dopuštenom.

Pri donošenju takve ocjene Savjet je naročito uzeo u obzir sljedeće
razloge:

aa) Predmetna koncentracija donosi manje pogodnosti potrošačima, odnosno
korisnicima usluga LAGUNA BANKE d.d. Poreč, budući da je PBZ d.d. Zagreb
i prije stjecanja preostalih 36,7% udjela u temeljnom kapitalu LAGUNA BANKE
d.d. Poreč bila imatelj dionica u većinskom vlasništvu te banke kao i u
njenim osnivačima. Nadalje, 100% udjela PBZ d.d. Zagreb u temeljnom kapitalu
LAGUNA BANKE d.d. Poreč može utjecati na poboljšanje poslovanja i kreditnu
politiku LAGUNA BANKE d.d. Poreč, te pružanje kvalitetnijih usluga potrošačima
i korisnicima usluga LAGUNA BANKE d.d. Poreč.

Budući da je namjera PBZ d.d. Zagreb osnivanje podružnice koja će obavljati
poslove koje sada obavlja LAGUNA BANKA d.d. Poreč, na taj će način PBZ
d.d. Zagreb pružiti veće pogodnosti potrošačima, odnosno korisnicima bankarskih
usluga s područja Istre s obzirom da je asortiman usluga PBZ d.d. Zagreb
šireg spektra od asortimana usluga LAGUNA BANKE d.d. Poreč, a kreditna
sposobnost PBZ d.d. Zagreb viša u odnosu na kreditnu sposobnost LAGUNA
BANKE d.d. Poreč.

c) Budući da je PBZ d.d. Zagreb i prije provođenja koncentracije bio
imatelj dionica LAGUNA BANKE d.d. Poreč u visini 63,33% temeljnog kapitala,
ocijenjeno je da provođenjem ove koncentracije ne dolazi do stvaranja novog
ili jačanja postojećeg vladajućeg položaja poduzetnika na mjerodavnom tržištu,
na način da bi se provođenjem ove koncentracije znatno ili trajno ograničilo
ili ukinulo slobodno tržišno natjecanje.

Slijedom iznijetog odlučeno je kao u točki I. izreke ovog rješenja.

d) Prema utvrđenom činjeničnom stanju Agencija prijavljenu koncentraciju
ocijenjenu kao dopuštenu upisuje u Upisnik o koncentracijama sukladno članku
23. ZZTN, kao što je odlučeno točkom II. izreke ovog rješenja.

e) U cilju praćenja predmetne koncentracije, sukladno članku 36. stavku
2. ZZTN, sudionici koncentracije, uključujući i sva sadašnja i buduća s
njima povezana društva, obvezni su Agenciji dostavljati obavijesti o svakoj
namjeri stjecanja udjela u drugim poduzetnicima, a kako je odlučeno u točki
III. izreke ovog rješenja.

4. Temeljem članka 37.a stavka 1. ZZTN rješenja Agencije objavljuju
se u "Narodnim novinama", te je odlučeno kao u točki IV. izreke ovog rješenja.

5. Nepostupanje po ovom rješenju imat će za posljedicu poduzimanje radnji
radi primjene kaznenih odredbi na poduzetnike sudionike koncentracije,
sukladno članku 40. stavku 1. točki 4. ZZTN, te primjenu kaznenih odredbi
na njihove odgovorne osobe predviđene člankom 40. stavkom 2. ZZTN.

UPUTA O PRAVNOM LIJEKU:

Ovo rješenje je konačno u upravnom postupku.

Protiv ovog rješenja nije dopuštena žalba, ali nezadovoljna stranka
može, sukladno odredbi članka 37. ZZTN, pokrenuti upravni spor kod Upravnog
suda Republike Hrvatske u roku od trideset dana od dana dostave ovog rješenja.

Klasa: UP/I-030-02/98-01/74
Urbroj: 580-02-99-05
Zagreb, 26. srpnja 1999.

Ravnateljica
**dr. Deša Mlikotin Tomić,** v. r.

Rješenje, NN 92/1999-1591
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)